عرب پارلامئنت‌لر بیرلیگی بیرلشمیش میللتلر تشکیلاتی‌نین باش مجلیسی‌نین تورکیه‌نین تشببوسو ایله حاضرلانان قودس لاییحه‌سینی قبول ائده‌رک تاریخی قرارا آلدیغینی وورغولادی.
بیرلیک بمت تهلوکه‌سیزلیک شوراسیندا ایسه اصلاحات‌لار آپاریلماسی‌نین گؤزلندیگینی آچیقلادی.
آچیقلامادا بیلدیریلیب کی، امریکا نین فتنه کار قودس قرارینا قارشی بمت باش مجلیسی "حاقین و دوغرونون" یانیندا یئر آلدی. بو، قودس و فیلیسطین مسئله‌سی اوچون ظفر خصوصیتینده تاریخی قراردیر.
امریکانین لاییحه‌یه دستک اولا‌جاق اؤلکه‌لره یاردیم‌لارین دایاندیریلاجاغینا دایر تهدیدلری‌نین ایشه یارامادیغینا دقت چکیلن آچیقلامادا "بیزلر عرب خالق‌لاری اولا‌راق بمت تهلوکه‌سیزلیک شوراسیندان اصلاحات‌لار حیاتا کئچیرمه‌سینی گؤزلییریک. بیر دؤولت اولوسلار آراسی ایرا‌ده نی هئچه سایا بیلمز" ایفاده‌لری ده یئر توتوب.
آچیقلامادا قودسون تاریخی و مقدس مکان‌لاری‌نین ایسرائیل-ین نظارتینده اولا بیلمه‌یه‌جگی، بونون اولوسلا آراسی حقوقا و قرارلارا ضد اولدوغو دا وورغولانیب.
